שינוי סעיף 18 לתקנון- מורשי חתימה

בהתאם לסעיף 18 לתקנון המצוי שבתוספת הראשונה לחוק העמותות, התש"ם-1980(להלן: "התקנון המצוי"), על הוועד להסמיך שניים או יותר מבין חבריו, לחתום בשם העמותה על מסמכים שיחייבו אותה.

רשם העמותות דורש, לצורך פיקוח ובקרה נאותים על הוצאת כספים בעמותה ובהתאם לפרשנות החוק וכללי מינהל תקין, כי בכל מקרה יהיו לעמותה שני מורשי חתימה, אשר חתימתם יחד תידרש על מנת לחייב את העמותה.

הואיל וקיימים מקרים בהם עמותות מבקשות לשנות מנוסח הסעיף על מנת להתאימו לפעילות השוטפת של העמותה ולאפשר לבעלי תפקידים בה לחתום בשם העמותה. יצוין כי אין חובה כי מורשי החתימה יהיו חברי ועד, אולם אין הם יכולים להיות חברי ועדת ביקורת. מכל מקום על מורשי החתימה להיות מבין חברי העמותה ו/או בעלי התפקידים בה.

לאור האמור לעיל ובמידה והעמותה מבקשת לשנות את נוסח סעיף 18 לתקנון המצוי הננו ממליצים על הנוסח המפורט להלן:

18.  **הוועד יסמיך שניים או יותר מבין חברי העמותה ועובדיה לחתום בשם העמותה על מסמכים שיחייבו אותה, ולבצע בשמה פעולות שהן בתחום סמכותו. חתימתם של שני מורשי חתימה יחד, תחייב את העמותה.**

אם ברצון המייסדים שאימצו את התקנון המצוי כתקנון לעמותה טרם רישומה לשנות את נוסח סעיף 18 לנסח האמור לעיל, עליהם לחתום על מסמך זה כדלקמן:

|  |  |  |
| --- | --- | --- |
| אנו מייסדי העמותה |  | (שם העמותה) מבקשים לשנות |
| את התקנון המצוי של העמותה, כנוסחו בתוספת הראשונה לחוק העמותות, התש"ם-1980, שאומץ על ידינו באופן שנוסח סעיף 18 בו יהיה כאמור לעיל. | | |
| | **שמות המייסדים** | | **חתימות המייסדים** | | --- | --- | --- | | 1. |  |  | | 2. |  |  | | 3. |  |  | | 4. |  |  | | 5. |  |  | | 6. |  |  | | 7. |  |  | | 8. |  |  | | 9. |  |  | | 10. |  |  | | | |